**Všeobecné zmluvné podmienky účasti na zotavovacom podujatí**

# 1. VZNIK ZMLUVNÉHO VZŤAHU

Právny vzťah /tým aj nárok na účtovanie storno poplatku/, medzi zákazníkom, resp. rodičom /ďalej len rodič/ prípadne kolektívom na jednej strane a organizátormi zotavovacích podujatí /ďalej len ZP/ pre deti – samostatnými podnikateľskými subjektmi (TÁBORÁČIK, s.r.o.; Táboráčik, OZ; Martin Prokain, SZČO; aligatory.sk) /ďalej len TAB/ na druhej strane, vzniká odovzdaním riadne vyplnenej prihlášky, resp. jej prijatím TAB.

# 2. POVINNOSTI A PRÁVA ZÁKAZNÍKA

## 2.1. Zákazník /rodič/ je povinný:

* odovzdať riadne vyplnenú „Prihlášku na zotavovacie podujatie“ a „Prehlásenie o bezinfekčnosti a zdravotnom stave dieťaťa“ (Prehlásenie sa odovzdáva pri nástupe na ZP)
* dodržať podmienky uvedené v prehlásení
* zaplatiť stanovenú cenu za ZP pri odovzdaní prihlášky a doplatiť zvyšok ceny, najneskôr do 14 dní pred nástupom na ZP
* dodatočne pri nástupe na ZP podpísať zmluvu o zvolenom animačnom programe
* priviesť dieťa včas na stanovené miesto ZP a po ukončení ZP si ho osobne prevziať v určený čas na stanovenom mieste ZP
* v prípade zrušenia účasti svojho dieťaťa na ZP uhradiť bezodkladne stanovené storno rodič je povinný uhradiť všetky materiálne škody, ktoré spôsobí jeho dieťa na ZP
* rodič nemá právo vstupovať do ubytovacej a stravovacej časti ZP bez platného zdravotného preukazu a súhlasu vedúceho ZP

##  2.2. Zákazník /rodič/ má právo:

* vyžadovať poskytnutie objednaných a zaplatených služieb v rozsahu a kvalite uvedených pri príslušnom ZP
* prípadné nedostatky reklamovať ihneď a požadovať nápravu, či náhradu. TAB prijíma len písomne reklamácie a to do troch mesiacov od ukončenia ZP. Po tomto termíne nebudú reklamácie ani iné výhrady akceptované
* byť včas oboznámený s prípadnými zmenami rozsahu služieb a ceny

**3. POVINNOSTI A PRÁVA ORGANIZÁTOROV ZOTAVOVACÍCH PODUJATÍ**

## 3.1 TAB je povinný

* poskytnúť rodičovi všetky dostupné informácie o dohodnutých službách, programe, mieste a hodine zrazu
* záväzné služby sú uvedené „V cene“
* v priebehu ZP riadne a kvalitne poskytovať dohodnuté služby:
* zabezpečiť ubytovanie so stravovaním /zabezpečuje Táboráčik/:
	+ ubytovanie je zabezpečené v 4 až 5 – posteľových izbách /bez soc. zariadení/ v hlavnej budove a 6 miestnych chatkách s vlastným sociálnym zariadením
	+ strava bude podávaná 5x denne (raňajky, desiata, obed, olovrant, druhá večera) pitný režim je zabezpečený počas celého dňa
* zabezpečiť animačný program s pedagogickým dozorom a so zdravotnou starostlivosťou /zabezpečuje M.Prokain, Aligatory.sk/:
	+ o pohodlie detí sa bude starať tím pedagogických pracovníkov a zdravotný pracovník
* v prípade prekážok brániacich TAB poskytnúť dohodnuté služby, TAB poskytne adekvátnu náhradu
* riešiť reklamácie najneskôr do 31 dní po nahlásení reklamácie

## 3.2 TAB má právo

1. vrátiť prihlášku rodičovi ak sa do momentu jej doručenia ZP obsadilo a o tejto skutočnosti ho informovať
2. odstúpiť od realizácie ZP v týchto prípadoch:
	1. z dôvodu vyššej moci /tzn. politické udalosti, extrémne podnebné javy, karanténa, zhoršenie zdravotných či hygienických podmienok v zariadení, zlyhanie prevádzky-schopnosti zariadenia a pod.
	2. v prípade, že rodič nesplnil príslušné ustanovenia týchto „Všeobecných podmienok“

##  3.3 TAB nemá právo

* zmeniť čas odchodu a príchodu na ZP, ktoré sú uvedené v pokynoch
* zrušiť ZP pre minimálny počet účastníkov. ZP nepožaduje minimálny počet účastníkov, organizuje ho v každom prípade. Pri zrušení ZP z dôvodu 3.2.B.a bude zákazníkovi vrátená plná cena ZP. Zároveň rodič nemá nárok na ďalšie náhrady.

**4. OCHORENIE DETÍ NA ZOTAVOVACÍCH PODUJATIACH**

* TAB neoznamuje rodičom bežné ochorenia /ak si to rodič želá, uvedie na prihláške/
* infekčné ochorenie potvrdené lekárom v spádovej oblasti oprávňuje TAB k ukončeniu pobytu dieťaťa na náklady rodiča- TAB vráti rodičovi poplatok za stravu počnúc nasledujúcim dňom, ak týmto dňom nie sú dni pracovného voľna -ak si rodič vezme dieťa zo ZP z iných dôvodov, nemá nárok na vrátenie poplatku za nevyčerpané služby
* rodič má právo kedykoľvek zrušiť účasť dieťaťa na ZP pri dodržaní týchto storno poplatkov:
	+ 28-14 dni pred príchodom na ZP – 10% z ceny ZP
	+ 13-01 deň pred príchodom na ZP – 25% z ceny ZP
	+ posledných 23 hodín pred príchodom – 100% z ceny ZP

**5. CENA ZOTAVOVACIEHO PODUJATIA**

* je uvedená na stránkach (www.aligatory.sk, www.facebook.com/aligatory/)
* ceny za poskytované služby si určujú samostatné podnikateľské subjekty TAB. Výsledná suma za zotavovacie podujatie uhradená na účet Táboráčik OZ/s.r.o. je súčtom cien za služby poskytované organizátormi ZP - ubytovanie so stravovaním /Táboráčik/ a animačný program s pedagogickým a zdravotným dozorom /M.Prokain,Aligárory.sk/

**6. STORNO POPLATKY**

* zrušenie ZP musí byť vykonané osobne alebo písomne /e-mailom, doporučeným listom/, rozhodujúci je dátum odoslania- v prípade ochorenia, hospitalizácie a závažnej rodinnej udalosti sa storno poplatky neúčtujú - v týchto prípadoch TAB požaduje písomný doklad od príslušnej inštitúcie
* pri stornovaní z akéhokoľvek dôvodu sa, okrem storno poplatkov vždy účtuje aj manipulačný poplatok vo výške 4.-EU
* Zákazník /rodič/ podpísaním „Prihlášky na zotavovacie podujatie“ potvrdzuje, že sa oboznámil s týmito Všeobecnými podmienkami účasti na zotavovacom podujatí /tábore/, súhlasí s nimi a bezvýhradne ich prijíma